[{"text_idx": "#000000", "text": "Ailagor ffyrdd parthau diogel trefi Ceredigion"}, {"text_idx": "#000001", "text": "Daeth rhai o'r mesurau gafodd eu gosod i greu parthau diogel yn nhrefi Ceredigion i ben dros y penwythnos."}, {"text_idx": "#000002", "text": "Daeth y trefniant o gau rhai strydoedd i gerbydau yn Aberaeron, Aberystwyth, Aberteifi a Chei Newydd i ben ddydd Sul wrth i'r cyngor sir ragweld y bydd llai o bobl yn ymweld a\u0302'r ardaloedd wedi diwedd yr haf."}, {"text_idx": "#000003", "text": "Yn o\u0302l rhai o fusnesau Aberystwyth, fe gafodd rhai mesurau effaith negyddol ar y dref."}, {"text_idx": "#000004", "text": "Mae disgwyl i fesurau fel llwybrau troed lletach barhau am y tro."}, {"text_idx": "#000005", "text": "Fe gafodd y parthau diogel eu cyflwyno yng Ngorffennaf 2020, ac mae'r croeso wedi bod yn gymysg."}, {"text_idx": "#000006", "text": "'Mae wedi bod yn anodd'"}, {"text_idx": "#000007", "text": "Yn fusnes newydd sydd wedi ei leoli \"ychydig pellach i ffwrdd o'r stryd fawr\", mae siop Pwdin yn teimlo bod llai o gwsmeriaid yn \"taro heibio\"."}, {"text_idx": "#000008", "text": "\"Mae wedi bod yn anodd fel busnes achos dyw'r deliveries methu dod a dyw cwsmeriaid methu dod i gasglu archebion,\" meddai Elinor Thomas, sy'n gweithio yno."}, {"text_idx": "#000009", "text": "Disgrifiad o\u2019r llun, Mae rhai trigolion lleol wedi bod yn osgoi canol y dref ar adegau, medd Elinor Thomas"}, {"text_idx": "#000010", "text": "\"Dyw pobl ddim yn gweld ni, gan fod y stryd yma ar gau achos does dim cymaint o gwsmeriaid yn cerdded heibio'r siop. Heblaw eich bod chi'n gwybod ein bod ni yma, fyddech chi ddim yn pasio heibio.\""}, {"text_idx": "#000011", "text": "Yn o\u0302l Ms Thomas, mae pobl leol yn gwneud pwynt o osgoi canol y dref."}, {"text_idx": "#000012", "text": "\"O ran rhywun lleol, dwi'n 'nabod lot o'r trigolion lleol sydd dim ond yn dod i'r dref ar ddydd Sul pan mae'r strydoedd ar agor ond mae'r rhan fwyaf o'r siopau ar gau,\" meddai."}, {"text_idx": "#000013", "text": "\"Mae'r traffig y tu allan i'r dref lot trymach hefyd ac mae'n bach o broblem.\""}, {"text_idx": "#000014", "text": "Bydd elfennau eraill o'r parthau diogel yn parhau mewn grym am y tro, gan gynnwys y trefniadau amgen ar gyfer llif y traffig a'r llwybrau troed lletach, a fydd yn galluogi pobl i gadw pellter cymdeithasol rhesymol wrth grwydro'r trefi."}, {"text_idx": "#000016", "text": "Er nad yw Siop Inc wedi gweld effaith uniongyrchol i gau'r strydoedd, mae ailagor y ffyrdd yn ddiwrnod i'w ddathlu."}, {"text_idx": "#000017", "text": "Fe ddywedodd Tomos Morgan: \"Ni'n gweld cwsmeriaid lleol yn dod i mewn lot fwy cynnar, cyn bod y strydoedd yn cau."}, {"text_idx": "#000019", "text": "Dymuniad Ceredig Davies, sy'n cynrychioli canol Aberystwyth ar y cyngor sir, yw gweld gwell proses ddemocrataidd cyn penderfyniadau yn y maes o hyn allan."}, {"text_idx": "#000020", "text": "\"Dyma'r ddadl sydd wedi bod gyda ni fel gwleidyddion a swyddogion lleol ers y 18 mis diwethaf yma,\" meddai."}, {"text_idx": "#000021", "text": "Disgrifiad o\u2019r llun, Ceredig Davies sy'n cynrychioli canol Aberystwyth ar y cyngor sir"}, {"text_idx": "#000022", "text": "\"Does dim digon o ymgynghoriad wedi bod. I fod yn deg, s'neb wedi bod mewn sefyllfa pandemig o'r blaen."}, {"text_idx": "#000023", "text": "\"Ond, mae pob tref yn wahanol - Aberystwyth, Aberaeron, Aberteifi a Chei Newydd - ac mae'n swnio'n benfawr i ddweud ond wi'n gwybod shwt mae Aberystwyth yn tico, ac mae cynghorwyr yr ardaloedd eraill yn gw'bod shwt mae'r llefydd yna yn tico."}, {"text_idx": "#000024", "text": "\"Dyna fydde ni'n gobeithio, yw ymgynghoriad efo ni ac efo busnesau o hyn allan.\""}, {"text_idx": "#000025", "text": "Ymgynghoriad cyhoeddus arall i ddod"}, {"text_idx": "#000027", "text": "\"O ganlyniad, mae'r Parthau Diogel yn parhau i fod yn fesur hollbwysig i alluogi pobl i grwydro'r strydoedd yn rhydd ac yn ddiogel heb deimlo eu bod mewn perygl o ddod i gysylltiad a\u0302'r feirws mewn unrhyw ffordd."}, {"text_idx": "#000029", "text": "\"Bydd ymgynghoriad cyhoeddus arall yn cael ei gynnal ar y Parthau Diogel yn ystod y misoedd nesaf i asesu eu heffaith a chasglu syniadau ar gyfer y ffordd orau ymlaen i'n trefi.\""}, {"text_idx": "#000032", "text": "Cau strydoedd trefi Ceredigion yn digio a phlesio"}, {"text_idx": "#000033", "text": "Cau strydoedd trefi Ceredigion oherwydd Covid-19"}, {"text_idx": "#000034", "text": "Prif StraeonAthrawon yn derbyn cynnig cyflog newyddPublished14 munud yn o\u0302lYr actor Dafydd Hywel wedi marw yn 77 oedPublished3 awr yn o\u0302lCyn-blismon yn siarad am golli'i swydd o achos alcoholPublished13 awr yn o\u0302l"}, {"text_idx": "#000037", "text": "Cyn-blismon yn siarad am golli'i swydd o achos alcohol"}, {"text_idx": "#000043", "text": "5 cornel o Gymru ar ochr arall y ffin"}, {"text_idx": "#000044", "text": "Carchar yn 'agoriad llygad i anghyfiawnder'"}]